OpenLLM-France/wikimedia huggingface dataset:
# Jacques Chirac

Jacques Chirac (Pariz, 29 Du 1932 — idem, 26 Gwengolo 2019) a oa ur politikour gall hag a zo bet ministr meur a wech, penn ar strollad politikel RPR, maer Pariz ha kentañ ministr (1986-1988) a-raok bezañ dilennet da brezidant ar Republik c'hall (1995-2007).
E 2002 e teuas a-benn da vezañ addilennet gant 82 % eus ar mouezhioù, enep Jean-Marie Le Pen.

## Gwalldaol ar 14 a viz Gouhere 2002

D'ar 14 a viz Gouhere 2002, Maxime Brunerie en doa klasket tennañ war ar prezidant Jacques Chirac e-kerzh dibunadeg gouel broadel Bro-C'hall war ar Champs-Élysées.
g • ka • kePrezidanted Frañs — Pempvet Republik (1958 –) :
* Charles de Gaulle (1959–1969) • Georges Pompidou (1969–1974) • Valéry Giscard d'Estaing (1974–1981) • François Mitterrand (1981–1995) • Jacques Chirac (1995–2007) • Nicolas Sarkozy (2007–2012) François Hollande (2012–2017) • Emmanuel Macron (2017-)
# Jacques-Louis David

Jacques-Louis David a oa ul livour hag ezel eus ar Goñvañsion vroadel c'hall, ganet d'an 30 a viz Eost 1748 e Pariz ha marvet d'an 29 a viz Kerzu 1825 e Brusel. Gwelet eo evel penn al luskad nevezklasel, el liverezh dreist-holl. Degaset en devoa un troc'h da geñver an arz galant ha pampalart a oa el livadurioù rococo eus an XVIIIvet kantved. Al luskad-se gant François Boucher ha Carl Van Loo na blije ket da David a yeas neuze gant un hent e-liamm gant an hengoun klasel doare Nicolas Poussin en ur adkemer tresoù Gres ha Roma kozh. Ar pal hervez David a oa klask « adneveziñ an arzoù en ur ziorren un doare livañ hag a c'hellfe bezañ degemeret evel o re a gant tud klasel Gres ha Roma gozh»
Stummet en Académie royale de peinture et de sculpture, brudet e voe adal 1784 gant an daolenn le Serment des Horaces. Ezel eus an akademiezh roueel, deuet e oa da vezañ enebour dezhi e-pad an Dispac'h gall. Er memes mare e krog gant ur vuhez politikour en ur zont da vezañ kannad er Goñvañsion vroadel. Ouzhpenn da-se e voe unan eus pennoù meur Gouelioù ar Reveulzi.
Votet en devoa evit marv Loeiz XVI, kamalad bras e voe gant Maximilien de Robespierre ar pezh a zegasas dezhañ kudennoù pa voe roet lamm d'e ren. David a voe toullbac'het. E-pad mare ar Bodad-ren e reas un harz d'e obererezhioù politikel ha dont da vezañ ezel en Institut de France. Entanet bras e oa gant Napoleon Bonaparte. En em lakaat a reas en e servij pa voe erruet mare an Impalaeriezh, sevel a raeas neuze evitañ e bennoberenn Le Sacre de Napoléon.
# Jean Lassalle

Jean Lassalle, ganet d’an 3 a viz Mae 1955 e Lourdios-Ichère (Pireneoù-Atlantel), zo ur politikour gall.
Div wech e oa bet danvez prezidant. E 2017 ez eas 1,21% eus ar mouezhioù eztaolet gantañ hag e 2022 ez eas 3,13% eus ar mouezhioù eztaolet gantañ.
En eil tro an dilennadeg 2022 e embannas e oa chomet hep votiñ. Abalamour da se e voe nullet an holl zisoc’hoù en e gumun.

## Daveoù

* ↑ (fr) Résultats de l'élection présidentielle 2017. Ministrerezh an Diabarzh (Ebrel 2017).
* ↑ (fr) Élection présidentielle 2022. Ministrerezh an Diabarzh (Ebrel 2022).
* ↑ (fr) Décision n° 2022-197 PDR du 27 avril 2022. Kuzul bonreizhel bro C’hall (Ebrel 2022).
# Jean Monnet

Jean Monnet, ganet e Cognac d'an 9 a viz Du 1888 ha marvet d'ar 16 a viz Meurzh 1979 e Bazoches-sur-Guyonne, a zo ur politikour gall lakaet da vezañ unan eus "Tadoù Europa" a-gevret gant Robert Schuman.

## Liammoù diavaez

a vo kavet e Wikimedia Commons.
# Jean-Marc Ayrault

Jean-Marc Ayrault a zo ur politikour gall bet ganet d'ar 25 Genver 1950 e Maulévrier (Maine-et-Loire). Maer Sant-Ervlan ha goude maer Naoned e oa, 20vet kentañ ministr ar V$^{vet}$ Republik c'hall eo bet etre ar 15 a viz Mae 2012 hag ar 1añ a viz Ebrel 2014.

## Yaouankiz

Mab Joseph Ayrault (1921-2010),
E skol-brevez Maulévrier eo bet a-raok mont da lise Colbert Cholet. E skol-veur al Lizhiri e Naoned eo bet da c'houde ha tapet en deus un aotreegezh war an alamaneg. Bet tremenet ar C'hAPES gantañ en deus kelennet en ul lise e Reudied a-raok en em gavout e Sant-Ervlan.

## Buhez Politikel

Ezel eo eus ar strollad sokialour gall abaoe 1971. Kannad eus al Liger-Atlantel eo abaoe 1986, hag e penn bodad kannaded ar Strollad Sokialour gall er Vodadenn Vroadel abaoe 1997.
Anvet e oa bet da vaer Sant-Ervlan e 1977 hag etre 1989 ha 2012 e oa maer Naoned.
Bet eo anvet da Gentañ Ministr gant François Hollande d'ar 15 a viz Mae 2012, hag aet kuit eus e garg d'ar 1añ a viz Ebrel 2014.
A-enep-krenn eo ouzh distro al Liger-Atlantel da Vreizh.

## Liammoù diavaez

a vo kavet e Wikimedia Commons.
* Gouarnamant Jean-Marc Ayrault
* M. Jean-Marc Ayrault war lec'hienn Bodadeg vroadel Frañs
* Blog Jean-Marc Ayrault
# Jean-Marie Louvel

Jean-Marie Louvel :
| Anv | Jean-Marie Louvel |
| Ganet | 1añ a viz Gouhere 1900 La Ferté-Macé (Bro C'hall) |
| Marvet | 13 a viz Even 1970 Caen (Bro C'hall) |
| Broadelezh | Gall |
| Micher | Politikour Rener embregerezh |
| kemmañ |
Jean-Marie Louvel, ganet e La Ferté-Macé d'an 1añ a viz Gouhere 1900 ha aet d'an anaon d'an 13 a viz Even 1970 e Caen, a oa ur politikour gall.
# Jean-Vincent Placé

Jean-Vincent Placé, bet ganet d'an 12 a viz Meurzh 1968 e Seoul (Korea ar Su), a zo ur politikour gall ezel eus EELV - Ar Re C'hlas.
Dilennet eo bet da senedour Essonne e 2011, ha brezidant ar strollad EELV Ar Re C'hlas e Senad Bro-C'hall eo abaoe miz Genver 2012.

## Liammoù diavaez

* Lec'hienn-skrivañ J.V.Placé
# Jean-Pierre Chevènement

Jean-Pierre Chevènement (Belfort, 9 a viz Meurzh e 1939) zo ur politiker gall, brudet e enebiezh ouzh an digreizennañ hag ouzh ar yezhoù bihan.

## E vuhez

Ganet eo bet d'an 9 a viz Meurzh 1939 e Belfort (Territoire de Belfort). Meur a wech eo bet ministr er bloavezhioù 1980 ha 1990. Maer Belfort eo bet, kannad, senedour. E-pad pell eo bet ezel eus ar Parti Socialiste gall. Kuitaet en doa ar strollad-se e 1993 ha savet ar Mouvement des Citoyens (MDC), da gentañ, hag ar Mouvement Républicain et Citoyen (MRC) da c'houde. War ar renk e oa bet evit bezañ dilennet da brezidant ar republik e 2002, ha dastumet en doa 5,33 % eus ar mouezhioù.
* Ministr an Enklask hag an Deknologiezh, eus miz Mae 1981 betek miz Meurzh 1983, p'en doa roet e zilez eus e bost en ur lavaret Un ministre, ça ferme sa gueule ; si ça veut l'ouvrir, ça démissionne.
* Ministr an Deskadurezh, eus miz Gouere 1984 betek miz Meurzh 1986.
* Ministr an Difenn, eus miz Mae 1988 betek miz Genver 1991, p'en doa roet e zilez c'hoazh da sevel a-enep emell an arme c'hall en Irak.
* Ministr an Diabarzh, eus miz Mezheven 1997 betek miz Eost 2000, p'en doa roet e zilez adarre da sevel a-enep politikerezh Lionel Jospin e-keñver Korsika.

### XXIañ kantved

* E 2016 ez eus bet anv eus priz bihan feurm e ranndi e Pariz.
* E 2018 e oa bet pedet da veajiñ da Gorsika gant ar prezidant Emmanuel Macron, ha kontet en doa e vefe Korsika dizalc'h etre daouarn torfedourien ar mafia.
* E miz here 2022 e oa bet medalennet gant Emmanuel Macron

## Liammoù diavaez

* (fr) Blog Jean-Pierre Chevènement

## Notennoù

* ↑ (fr) Carnet de Jean-Pierre Chevènement - À propos de la signature par la France de la Charte européenne des langues régionales et minoritaires
* ↑ (fr) Politique.net
* ↑ (fr) CNews
* ↑ https://www.lemonde.fr/politique/article/2022/10/13/jean-pierre-chevenement-decore-par-emmanuel-macron_6145603_823448.html
# Josselin de Rohan

Josselin de Rohan-Chabot, e anv klok Josselin Charles Louis Jean Marie, 14vet dug Roc'han, kont Porc'hoed ha Lorj, markiz Blaen ha La Garnache, baron Mouchamps, aotrou Hierig hag Onnod,» anvet Josselin de Rohan, ganet d'ar 5 a viz Mezheven 1938 e Suresnes (Hauts-de-Seine), a zo ur politikour breizhat ha gall.
Bet eo en RPR ha goude en UMP. Etre 1998 ha 2004 eo bet prezidant kuzul-rannvro Breizh, a-raok Jean-Yves Le Drian.
* Porched Breizh
* Porched Bro-C'hall
# Joël Bruneau

Joël Bruneau :
| Anv | Joël Bruneau |
| Ganet | 7 a viz Gwengolo 1963 Indre (Frañs) |
| Broadelezh | Gall |
| Micher | Politikour |
| Bugale | 3 |
| Lec'hienn | Joël Bruneau |
| kemmañ |
Joël Bruneau, ganet en Indre d'ar 7 a viz Gwengolo 1963, a zo ur politikour gall hag ezel eus an ULP. Da vaer Caen e oa bet dilennet e 2014. Kuzulier-rannvro eo ivez Joël Bruneau abaoe 2010.

## Liammoù diavaez

* Joël Bruneau lec'hienn ofisiel.

## Notennoù ha daveoù

* ↑ interieur.gouv
* ↑ Le Figaro
# Jérôme Legavre

Jérôme Legavre, bet ganet e 1972 e Roazhon, zo ur politiker gall hag unan eus renerien ar POI. E 2022 e voe dilennet da gannad e Seine-Saint-Denis. An trotskiour ofisiel nemetañ eo e Kambr Kannaded Bro-C'hall.

## Notennoù

* ↑ (fr) Le Parisien, 23-06-2022
# Laurent Fabius

Laurent Fabius, ganet d'an 20 a viz Eost 1946 e Pariz (XVIvet arondisamant), zo ur politikour gall. Ezel eo eus ar Parti socialiste abaoe 1974. Kannad e voe er Seine-Maritime adalek 1978 ha betek 2012 (1978-1981, 1986-2000, 2002-2012).

## Yaouankiz

Laurent Fabius zo mab da André Fabius (1908-1984), hendraour, a orin eus ur familh yuzev ashkenaze troet d'ar feiz katolik e-pad an Eil Brezel-bed, ha da Louise Strasburger-Mortimer (1911-2010), katolik stadunanat. Badezet e voe Laurent Fabius en Iliz Notre-Dame-de-Grâce-de-Passy, desavet e voe e karter Chaillot.
# Lazare Carnot

Lazare Carnot a oa ur matematikour, fizikour, jeneral ha politikour gall. Ganet e voe e Nolay (Côte-d'Or) d'an 13 a viz Mae 1753 hag aet da Anaon e Magdeborg, e Prusia, d'an 2 a viz Eost 1823 (d'an oad a 70 vloaz). Bet e oa ezel eus ar Goñvañsion vroadel hag eus ar Comité de salut public, lesanvet e oa « L'Organisateur de la Victoire » pe « Le Grand Carnot ». Unan eus ar 5 Rener e voe e-pad ar Bodad-ren kentañ. Dont a reas da vezañ goude-se ur c'hont eus an Impalaeriezh C'hall.

## Brezel Vendée

Hiriv e tamaller dezhañ da vezañ roet urzh da lazhadegañ maouezed ha bugale er Vendée militaire.

## Liammoù diavaez

* https://www.ouest-france.fr/pays-de-la-loire/cholet-49300/histoire-guerre-de-vendee-pourquoi-cet-avocat-veut-faire-sortir-carnot-du-pantheon-9fa0b4a0-3e6a-11ed-8aab-3274d8312c34
* https://www.lejsl.com/saone-et-loire/2013/08/16/lazare-carnot-dit-le-grand-carnot
# Lionel Jospin

Lionel Jospin, ganet e Meudon d'an 12 a viz Gouhere 1937, zo ur politikour gall hag a zo bet e penn ar Strollad Sokialour Gall goude bezañ bet en OCI trotskour betek 1971, a-raok bout kentañ ministr dindan ar prezidant Jacques Chirac (etre 1997 ha 2002). Klasket en deus bout prezidant ivez e 2002 met ne dizhas ket mont betek an eil tro er votadeg.
a vo kavet e Wikimedia Commons.
# Louis Gallouédec

Louis Gallouédec (Montroulez 1864-1937 Saint-Jean-de-Braye, Loiret) a oa un douaroniour ha politikour gall, bet enseller en deskadurezh c'hall.
Ganet e oa e Montroulez, ha skoliet e Gwitreg, hag e Laval. Goude-se ez eas da Bariz da studiañ d'ar Skol Normal Uhel. Skolveuriet e voe war an istor ha douaroniezh en 1888, hag anvet da gelenner e lise Orleañs ma chomas betek 1901. Goude e voe kaset da gelenn da Bariz. En miz Kerzu 1907 e teuas da vezañ enseller-meur en deskadurezh, ha chom a reas en e garg betek 1934.
Ouzhpenn-se e voe kuzulier-kanton (kanton Orléans-Nord-Est) e-pad tregont vloaz diwezhañ e vuhez, etre 1907 ha 1937, maer Saint-Jean-de-Braye adal 1912 betek 1937, ha prezidant Kuzul-departamant Loiret etre 1933 ha 1936.
Tomm e oa ouzh Breizh en e zoare, hag en 1927 e savas ar gelaouenn Union bretonne du Loiret da vodañ Bretoned an tolead.
Brudet e oa e zornlevrioù-skol « Schrader et Gallouédec ».

## Oberennoù

* Études sur la Basse Bretagne, in Annales de géographie (tome II, n° 6, 1893, p. 173-188)
* Atlas classique de géographie ancienne et moderne, Hachette, 1905 (adembannet), kensavet gant Franz Schrader
* Ur c'hant a levrioù-skol savet etre 1892 ha 1936, gant Franz Schrader, pe gant Fernand Maurette, (e ti Hachette)
* La Bretagne, Hachette, coll. « Histoire et géographie régionales de la France », 1917
* Le Maine, Hachette, coll. « Histoire et géographie régionales de la France », 1925

### Meneg

* Ce qui, en effet, autant que la difficulté des communications, avait longtemps enfermé la Bretagne - ou du moins une moitié de la Bretagne, la Basse-Bretagne - chez elle, c'est qu'elle parlait un idiome spécial, sans relation avec la langue française. C'était une de ces langues primitives, aux mots rudes, aux consonnes gutturales, à la syntaxe compliquée qu'on ne parle jamais bien si on ne les a apprises au berceau. Arroud tennet eus e levr La Bretagne, Hachette, 5vet embannadur, pajenn 250.

## Liamm diavaez

* (fr) Louis Gallouédec, géographe français, Breton du Loiret - ABP, 9/12/2011
# Ludovic Pajot

a vo kavet e Wikimedia Commons.
Ludovic Pajot, ganet d'ar 18 Du 1993 e Beuvry, zo ur politiker gall, kannad eus ar Pas-de-Calais en anv ar Rassemblement National.

## Liammoù diavaez

* (fr) Ludovic Pajot

## Notennoù ha daveennoù

* ↑ (fr) Ludovic Pajot, 23 ans, benjamin de l’Assemblée nationale
# Louis-Marie Stanislas Fréron

Louis-Marie Stanislas Fréron a oa ur politikour gall e-pad an Dispac'h gall. Lesanvet e voe « le Missionnaire de la Terreur » abalamour d'an doare ma vougas an emsavadeg eneprepublikan e Seziz Toulon e 1793.
Mab e oa d'ar c'helaouenner Élie Fréron (1718-1776) ha da Thérèse Guyomar, un emzivadez yaouank eus Kemper.
# Manuel Valls

Manuel Valls (distaget e galleg), ganet e Barcelona d'an 13 a viz Eost 1962, a zo ur politikour gall ha spagnolat. Ezel eo eus ar Strollad Sokialour, anvet da Gentañ Ministr ar Pempvet Republik d'an 31 a viz Meurzh 2014 gant François Hollande.

## Buhez politikel

* Maer Évry eus 2001 da 2012
* Kannad eus an Essonne eus 2002 da 2012
* Ministr an Diabarzh eus 2012 da 2014 dindan Jean-Marc Ayrault
* Kentañ Ministr adalek 2014 betek fin 2016.
* Danvez dileuriad evit bezañ maer Barcelona 2019, erruet pevare deuet da vezañ kuzulier ti-kêr
* Danvez kannad evit dilennadeg ar gannaded 2022 en anv La République En Marche !, un taol kleze en dour e voe.

## Liamm diabarzh

* Kentañ gouarnamant Manuel Valls, eus an 31 a viz Meurzh 2014 d'ar 25 a viz Eost 2014
* Eil gouarnamant Manuel Valls, adalek ar 26 a viz Eost 2014 betek ar 6 a viz Kerzu 2016
a vo kavet e Wikimedia Commons.
# Marcel-Edmond Naegelen

Marcel-Edmond Naegelen, ganet d'ar 17 a viz Genver 1892 e Belfort ha marvet d'ar 15 a viz Ebrel 1978 e Pariz, a oa ur politiker gall, bet kannad sokialour, ministr ha gouarnour Aljeria. Meur a levr en deus skrivet.

## Buhez

Mab e oa d'ur baraer elzasat divroet da chom gall pa oa bet faezhet an arme c'hall e 1871.
Studiañ a reas e lise Belfort, hag alese ez eas da Skol Normal Uhel Saint-Cloud. E 1909 pe 1910 e lakaas e anv en SFIO, strollad sokialour an amzer. Mont a reas da soudard e-pad ar Brezel-bed kentañ, ma tapas meur a vedalenn.
E 1919 ez eas da gelenner war al lizhiri e Skol Normal Strasbourg.
E 1925 e voe dilennet da guzulier-kêr hag addilennet betek 1940, ha da guzulier-kanton e 1937. Eil maer e voe adal 1925 betek 1929, hag adarre adalek 1935 betek 1940. Ne zeuas ket a-benn da vont da gannad, kannet e voe e 1932 hag e 1936 gant an emrener Jean-Pierre Mourer. E miz Gwengolo 1939 e oa kelenner e Skol Normal ar Skolaerien e Strasbourg, ha tec'hel a reas betek Périgueux gant ar studierien ha kelennerien all.
E 1940 ec'h aozas kas tud eus Strasbourg war-du an Dordogne hag e kemeras perzh er Rezistañs C'hall, er rouedad Combat. E vreur René a oa kazetenner e Marseille, er Mot d'ordre, a-du gant Pétain.
Goude dieubidigezh Bro-C'hall e 1944 e voe prezidant Lez-Uhel ar Justis. Anvet e voe da eilmaer Strasbourg ha dilennet da gannad ar Bas-Rhin e 1945.
Adalek 1946 betek 1948 e voe ministr an Deskadurezh vroadel.
Gouarnour Algeria e voe eus 1948 betek 1951 ha labourat a reas da falsañ an dilennadegoù a-enep ar gostezenn a-du gant an dieubidigezh.
E 1953 en em ginnigas da brezidant er vodadenn vroadel : 13 troiad-vouezhiaén a voe, er penn e voe er c'hentañ tro, en eil, hag en unnekvet, met René Coty a voe trec'h en trizekvet ha diwezhañ tro.

## Oberennoù

* Mission en Algérie. Expériences et opinions d’un gouverneur général
* L'attente sous les armes
* Une route plus large que longue
* L'hexagonie, essai fantaisiste d'histoire contemporaine
* La France d'outre-mer, sa situation actuelle
* Histoire et figures d'Alsace
* Tito
* La Révolution assassinée Hongrie OCT.-NOV. 1956

## Notennoù

* ↑ (fr) Renaud-Groison, Jean : Élysée : sens interdit, Picollec, 1981 (ISBN 978-2-86477-023-7)
# Michel Rocard

Michel Rocard (Courbevoie, 23 a viz Eost 1930-2 a viz Gouere 2016) a oa ur politiker gall, eus ar Strollad Sokialour (PS). Kentañ Ministr Bro-C'hall e oa bet etre 1988 ha 1991.
D'ar 24 a viz Here 2005 e oa bet o kaozeal gant kannadour Stadoù Unanet Amerika, Craig R. Stapleton, ha danevell o emgav a voe embannet gant WikiLeaks Lavaret en doa Rocard d'ar c'hannadour e oa bet savet ar Stad C'hall war dismantroù pemp sevenadur : ar sevenadur breizhek, an hini okitan, an hini elzasat, an hini korsat hag an hini flamank..
| En e raok: Jacques Chirac | Kentañ Ministr Bro-C'hall Mae 1988 – Mae 1991 | War e lerc'h: Édith Cresson |
a vo kavet e Wikimedia Commons.

## Notennoù

* ↑ https://web.archive.org/web/20160223163905/https://wikileaks.org/plusd/cables/05PARIS7360_a.html
* ↑ E saozneg : "France created itself by destroying five cultures -- Breton, Occitan, Alsatian, Corsican, and Flemish. "We are the only European nation which is the military creation of a non-homogeneous State. This makes France difficult to govern to this day. This explains our difficulty in reforming, our slowness," he said."
# Nicolas Perruchot

Nicolas Perruchot a zo ur politikour gall ganet d'ar 9 a viz Gouere 1966 e Pariz.

## Buhez

Kannad ha maer UDF Bleaz e oa Nicolas Perruchot. Faezhet en deus (gant 37 a vouezhioù hepken) Jack Lang e-pad dilennadegoù-ker 2001. Da gannad eus pastell-vro gentañ al Loir-et-Cher e voe dilennet e 2002.

## Kefridioù

* 10/07/2000 - 12/07/2003 : izel kuzul-departamant Loir-et-Cher
* 19 Meurzh 2001 - 16 Meurzh 2008 : maer Bleaz, Loir-et-Cher
* 19 Mezheven 2002 - 19 Mezheven 2012 : kannad Loir-et-Cher
* Prezidant Agglopolys
* 22 Meurzh 2010 - 18 Kerzu 2015 : kuzulier rannvroel (Kreiz-Traoñ-al-Liger)
* Adalek 2 Ebrel 2015 : kuzulier-departamant Loir-et-Cher
* Adalek 11 Gouere 2017 : prezidant kuzul-departamant Loir-et-Cher

## Disoc'h eil tro an dilennadegoù-kêr

Nicolas Perruchot (UDF, FU) : 45,31% (tro gentañ : 26,41%)
Jack Lang (PS) : 45,09% (tro gentañ : 34,63%)
Miguel de Peyrecave (Taolenn Vroadell) : 9,61% (tro gentañ : 17,47%)
Emziouer : 39,31% (tro gentañ : 46,60%)
# Nicolas Sarkozy

Nicolas Sarkozy (Nicolas Paul Stéphane Sarközy de Nagy-Bocsa e anv gwirion) zo ur politikour gall, ganet d'an 28 a viz Genver 1955 e Pariz. “Sarko” a vez graet anezhañ ivez gant ar C'hallaoued.

## Politikerezh

Bet eo e penn Ministrerezh an Diabarzh hag an Arc'hanterezh, bet maer Neuilly-sur-Seine, pinvidikañ parrez zo a-stok ouzh Pariz, war-lerc'h Charles Pasqua, bet prezidant departamant Hauts-de-Seine ha bet e penn an UMP, ur strollad politikel eus an tu dehou.
Anvet eo bet da brezidant ar republik e Bro-C'hall d'ar 6 a viz Mae 2007. Aet ez eus 53,06% eus ar mouezhioù war e anv e Bro-C'hall. E Breizh (5 departamant) en deus bet 47,32% eus ar mouezhioù. E Neuilly en deus tapet 86,81%, ha 16,52 % hepken e Tremargad en eil tro.
Goude ur respet pemp bloaz e klaskas bezañ addilennet met koll a reas en eil tro a-enep François Hollande.

## Diwar-benn ar Vretoned

Komzoù Sarkozy meneget gant ar skrivagnerez c'hallek Yasmina Reza, en he levr L'Aube, le soir ou la nuit: "Je me fous des Bretons. Je vais être au milieu de dix connards en train de regarder une carte."
g • ka • kePrezidanted Frañs — Pempvet Republik (1958 –) :
* Charles de Gaulle (1959–1969) • Georges Pompidou (1969–1974) • Valéry Giscard d'Estaing (1974–1981) • François Mitterrand (1981–1995) • Jacques Chirac (1995–2007) • Nicolas Sarkozy (2007–2012) François Hollande (2012–2017) • Emmanuel Macron (2017-)
# Noël Mamère

Noël Mamère, bet ganet d'ar 25 a viz Kerzu 1948 e Libourne (Departamant Gironde), a zo ur c'hazetenner, ur skrivagner, hag ur politikour gall. Maer kêr Bègles ez eo, ha kannad dindan banniel EELV (Europa Ekologiezh-Ar Re C'hlas). E 1990 en doa krouet ar strollad Remziad ekologiezh gant Brice Lalonde. Noël Mamère a voe besprezidant Remziad ekologiezh eus 1992 da 1994 met kaset kuit e voe ha krouiñ a reas e strollad dezhañ e-unan, Convergences écologie solidarité, hag en em deuzas er Re C'hlas.

## Liamm diavaez

Lec'hienn ofisiel Noël Mamère
# Patrick Devedjian

Patrick Devedjian, ganet d'ar 26 a viz Eost 1944 e Fontainebleau (Seine-et-Marne) hag aet da Anaon d'an 29 a viz Meurzh 2020, a oa ur politikour gall.
Mab d'un ijinour armeniat ganet e Turkia ha d'ur C'hallez ganet e Boulogne-sur-Mer, ezel voe eus Occident, ur strollad politikel gall eus an tu dehoù pellañ.
Dimezet e oa da Sophie Vanbremeersch.
Ezel eus an RPR, eus an UMP hag an LR, bet e oa bet maer Antony etre 1983 ha 2002, kannad an Hauts-de-Seine etre 1986 ha 2017, ministr evit ar frankizoù lec'hel etre 2002 ha 2004, ministr dileuriad ar greanterezh etre 2004 ha 2005, ministr karget da lakaat e pleustr steuñv an adlañs etre 2008 ha 2010 ha prezidant kuzul departamantel Hauts-de-Seine eus 2007 betek e varv.

## Marv

Marv eo gant ar c'hurunviruz COVID-19 d'an 29 a viz Meurzh 2020.
# Paul Barras

Paul François Jean Nicolas de Barras, lesanvet Beskont Barras, ha Paul Barras, ganet d'an 30 a viz Even 1755 e Fox-Amphoux hag aet da Anaon d'an 29 a viz Genver 1829 e Pariz, a oa un nobl gall, politikour eus an Dispac'h Gall, hag ur jeneral eus an Dispac'h hag an Impalaeriezh. Beziet eo e Bered Père-Lachaise.
# Paul-Henri Cugnenc

Paul-Henri Cugnenc, ganet d'ar 1añ a viz Even 1946 e Thézan-lès-Béziers (Hérault) hag aet da Anaon d'an 3 a viz Gouhere 2007 e Pariz a oa ur surjian ha politikour gall.

## Buhez

Penn ar skourr krign-bev eo bet en Ospital europat Georges-Pompidou.
# Pierre Brossolette

Pierre Brossolette, ganet d'ar 25 a viz Even 1903 e Pariz ha marvet d'an 22 a viz Meurzh 1944 e Pariz ivez, a oa ur c'hazetenner ha poltikour sokialour gall.
Bez e voe unan eus pennoù, hag harozed, ar Rezistañs c'hall. Harzet ha jahinet gant ar Gestapo, en em lazhañ a reas en ur lammat dre ur prenestr, hep bezañ komzet. E ludu a oa bet kaset d'ar Panthéon, d'ar 27 a viz Mae 2015.
# Pierre Lambert

Pierre Boussel, pe Pierre Lambert pe Lambert, zo ur politikour ha trotskour gall. Ganet e oa d'an 9 a viz Mezheven 1920 e Pariz (Bro-C'hall) ha marvet eno d'ar 16 a viz Genver 2008.
Pa darzhas ar IV$^e$ Etrebroadel e 1953 e teuas da vezañ rener ur gostezenn eus an drotskouriezh, anvet ar PCI.
E 1984 e lakas envel ar strollad Mouvement pour un parti des travailleurs. E 1988 en em ginnigas Lambert da vout dilennet prezidant ar Republik C'hall, ha tapout a reas 0,38 % eus ar mouezhioù. Adanvet e voe ar strollad Parti des travailleurs e 1992. Ne vije ket trotskourien ken tud ar strollad a-hervez. Daniel Gluckstein an hini a gemeras penn ar strollad war e lerc'h.
Beziet eo bet Lambert e bered ar Père-Lachaise e Pariz d'ar Gwener 25 a viz Genver 2008, dirak 2 000 a dud, en o zouez daou bennsekretour kozh FO, André Bergeron ha Marc Blondel, ha Jean-Claude Mailly, pennsekretour, hag un nebeud politikourien, evel ar senedour Jean-Luc Mélenchon, bet ezel eus ar strollad.

## Liammoù diavaez

* Contreculture.org